ലോർഡ്സ് ടെസ്റ്റിൽ രണ്ടാം ടെസ്റ്റിൽ ഇംഗ്ലണ്ടിന് 289 റൺസ് ലീഡ് . അവരുടെ ഒന്നാം ഇന്നിങ്സ് ഏഴിന് 396 എന്ന നിലയിൽ നിൽക്കെ ഡിക്ലയർ ചെയ്തു . മൂന്നാം ദിനം കളി നിർത്തിയപ്പോൾ ആറ് വിക്കറ്റിന് 357 റൺസ് എന്ന നിലയിലാണ് ഇംഗ്ലണ്ട് . വോക്സും ( 120 ) , കുറനു ( 22 ) മായിരുന്നു ക്രീസിൽ . 40 റൺസെടുത്ത കുറൻ പുറത്തായിതോടെ ഇംഗ്ലണ്ട്് ഇന്നിങ്സ് ഡിക്ലയർ ചെയ്തു . ഹാർദിക് പാണ്ഡ്യക്കാണ് വിക്കറ്റ് . 137 റൺസെടുത്ത വോക്സ് പുറത്താവാതെ നിന്നു . മുഹമ്മദ് ഷമിയും പാണ്ഡ്യയും മൂന്ന് വീതം വിക്കറ്റ് വീഴ്ത്തി . എന്നാൽ രണ്ടാം ഇന്നിങ്സ് ആരംഭിച്ച ഇന്ത്യക്ക് ആദ്യ വിക്കറ്റ് നഷ്ടമായി . റൺസൊന്നുമെടുക്കാതെ മുരളി വിജയ് പവലിയനിലേക്ക് മടങ്ങി . ആൻഡേഴ്സണാണ് വിക്കറ്റ് . 10ന് ഒന്ന് എന്ന നിലയിലാണ് ഇന്ത്യ . മുടിക്കെട്ടിയ അന്തരീക്ഷത്തിൽ പെട്ടന്ന് മത്സരം തീർക്കാൻ കഴിയുമെന്നാണ് ഇംഗ്ലീഷ് ക്യാപ്റ്റൻ ജോ റൂട്ടിന്റെ പ്രതീക്ഷ . നേരത്ത വോക്സിന്റെ കന്നി സെഞ്ചുറിയും ബെയർസ്റ്റോയുടെ അർദ്ധ സെഞ്ചുറിയുമാണ് ഇംഗ്ലണ്ടിന് മികച്ച സ്കോർ സമ്മാനിച്ചത് . ഇന്ത്യയുടെ 107 റൺസ് പിന്തുടർന്ന ഇംഗ്ലണ്ടിന് 32 റൺസെടുക്കുന്നതിനിടെ ഓപ്പണർമാരെ നഷ്ടമായി . 21 റൺസെടുത്ത കുക്കിനെ ഇശാന്തും 11 റൺസെടുത്ത ജെന്നിംഗ്സിനെ ഷമിയും പുറത്താക്കി . ഒലി പോപ്പിനെ 28ൽ നിൽക്കേ പാണ്ഡ്യ എൽബിയിൽ കുടുക്കി . ഉച്ചഭക്ഷണത്തിന് പിരിയുന്നതിന് തൊട്ടുമുൻപത്തെ പന്തിൽ റൂട്ടിനെ ( 19 ) , എൽബിയിൽ ഷമിയും പുറത്താക്കിയതോടെ ഇംഗ്ലണ്ട് 89 - 4 . എന്നാൽ അതിവേഗം ബെയർസ്റ്റോയും ബട്ട്ലറും ചേർന്ന് ഇംഗ്ലണ്ടിന് ലീഡ് സമ്മാനിച്ചു . പിന്നാലെ ബട്ട്ലറെ ( 24 ) പുറത്താക്കി ഷമി ഇന്ത്യയെ മത്സരത്തിൽ തിരികെയെത്തിച്ചു . ആറാം വിക്കറ്റിൽ ഒത്തുചേർന്ന ബെയർസ്റ്റോ - വോക്സ് സഖ്യം കളിയുടെ ഗതി മാറ്റി . അഞ്ച് വിക്കറ്റിന് 131 റൺസ് എന്ന നിലയിലായിരുന്ന ഇംഗ്ലണ്ടിനെ ഇരുവരും 300 കടത്തി . ആറാം വിക്കറ്റിൽ കൂട്ടിച്ചേർത്തത് 189 റൺസ് . ഇന്ത്യക്കെതിരെ ഇംഗ്ലണ്ടിന്റെ ഉയർന്ന ആറാം വിക്കറ്റ് കൂട്ടുകെട്ടാണിത് . വോക്സ് 129 പന്തിൽ 15 ബൌണ്ടറികളടക്കം സെഞ്ചുറി പൂർത്തിയാക്കിയപ്പോൾ ബെയർസ്റ്റോ 144 പന്തിൽ 93 റൺസെടുത്ത് ഹർദികിന് കീഴടങ്ങി . 12 ബൌണ്ടറികൾ നിറഞ്ഞതായിരുന്നു ബെയർസ്റ്റോയുടെ ഇന്നിംഗ്സ് . എന്നാൽ ബെയർസ്റ്റോ പുറത്തായപ്പോൾ ഇന്ത്യ ഏറെ കൊതിച്ചെങ്കിലും വോക്സും കുറനും തളർന്നില്ല .